Trein tref meisie (10)Argieffoto ŉ 10-jarige meisie is Dinsdagmiddag deur ŉ trein in Kempton Park aan die Oos-Rand getref. Russel Meiring, woordvoerder van ER24, het gesê die voorval het naby Suikerbosweg plaasgevind. “Die meisie het vermoedelik langs die treinspoor huis toe geloop toe ŉ trein haar getref het,” het Meiring gesê. Die meisie is deur provinsiale paramedici en paramedici van ER24 op die toneel behandel. Sy het verskeie ernstige beserings aan een van haar arms opgedoen. Sy is pynmedikasie toegedien, gestabiliseer en in ŉ ernstige toestand na die Thembisa-hospitaal geneem vir verdere behandeling.